Lindude pildistamisel pole lõhnabukett oluline, nemad sellele tähelepanu ei pööra. Nende peamiseks ohuallika avastamise vahendiks on silmad. Linnuonn peab olema läbipaistmatu, isegi õhukesest materjalist varjetelk, millesse päike läbi paistes seal kükitaja varju tekitab, võib saatuslikuks saada. Eriti kui tegemist on  röövlindudega. Kindlasti peab linnuvarjes ka varjest välja ulatuva tehnikaga väga ettevaatlikult ringi käima, sest nemad on liigutuste suhtes tähelepanelikumad kui loomad.